Акрамя таго, варта згадаць, што Жабінка на сёння з’яўляецца горадам-спадарожнікам Брэста. Таму мясцовыя калектывы прынялі ўдзел у святкаванні дня горада, які ладзіўся ў абласным цэнтры напрыканцы ліпеня мінулага года, а ўжо ў гэтым месяцы ў Жабінцы плануецца правядзенне аднаго з канцэртаў у рамках міжнароднага фестывалю класічнай музыкі “Студзеньскія музычныя вечары”. Як кажа Вера Бортнік, усё гэта — толькі пачатак сумеснай працы паміж брэстчанамі і жыхарамі райцэнтра. Што ж, будзем трымаць сувязь з аддзелам і чакаць новых цікавых праектаў з Берасцейшчыны...